Source: https://www.riigiteataja.ee/akt/405042018065
Timestamp: 2019-11-14 12:45:40+00:00
Document Index: 1959882

Matched Legal Cases: ['§ 2', '§ 3', '§ 4', '§ 5', '§ 9', '§ 2', '§ 3', '§ 4', '§ 5']

Kihnu valla hankekord – Riigi Teataja
Kihnu valla hankekord
Kihnu valla hankekord - sisukord
§ 2 Riigihangete planeerimine ja korraldamine
§ 3 Vastutav isik
§ 4 Alla lihthanke piirmäära jäävate hangete kord ametiasutuses
§ 5 Alla lihthanke piirmäära jäävate hangete kord hallatavates asutustes
RT IV, 05.04.2018, 65
Määrus kehtestatakse riigihangete seaduse § 9 lõigete 1 ja 3- 5 alusel.
Käesolev määrus (edaspidi kord) reguleerib hangete korraldamist Kihnu Vallavalitsuse (edaspidi vallavalitsus) poolt ning vallavalitsuse hallatavate asutuste hanketegevuse aluseid.
§ 2. Riigihangete planeerimine ja korraldamine
(2) Iga-aastase hankeplaani koostab ja kinnitab vallavalitsus korraldusega kahe nädala jooksul peale jooksva aasta eelarve kinnitamist.
(3) Hankeplaani võib aasta jooksul muuta vallavalitsuse korraldusega.
(4) Riigihanke ja lihthanke korraldamise otsustab vallavalitsus.
(5) Hangete puhul, milles hankelepingu eset rahastatakse osaliselt või täielikult mõne teise kohaliku omavalitsuse eelarvest või riigieelarvest, sealhulgas mõnest Euroopa Liidu programmist, fondist või muust sarnasest allikast, kohaldatakse hankekorda, arvestades rahastaja nõuete ja juhenditega, kui need ei ole vastuolus riigihangete seadusega (edaspidi RHS-ga).
§ 3. Vastutav isik
(1) Hanke eest vastutava isiku määrab vallavalitsus hankeplaani kinnitamisega.
(2) Hankelepingu täitmise eest vastutab hanke eest vastutav isik, kui hanke väljakuulutamisel või hiljem ei ole hankelepingu täitmise eest vastutavaks määratud muud isikut.
(3) Juhul, kui vallavalitsus ei ole hanke eest vastutavat isikut või hankelepingu täitmise eest vastutavat isikut määranud, vastutab isik, kelle vastutusalas see valdkond ametijuhendi järgi on.
§ 4. Alla lihthanke piirmäära jäävate hangete kord ametiasutuses
(1) Juhul, kui hankelepingu maksumus käibemaksuta jääb vahemikku 300 kuni 5000 eurot, lähtutakse hankimisel riigihanke korraldamise üldpõhimõtetest ning võetakse võimalusel ühtse tehnilise kirjelduse alusel vähemalt kolm võrreldavat pakkumist.
(2) Lõikes 1 nimetatud nõuet ei pea täitma, kui tellitakse jätkutöid ning teise töövõtja kasutamine ei ole majanduslikult mõistlik. Eelkõige kohaldub see lisatööde tellimisele olemasoleva töövõtu raames ning projekteerimistöödele. Täiendavate tööde tellimise otsustamise aluseks on hinnakalkulatsioon.
(3) Lõikes 1 sätestatud juhul otsustab asjade ostmise, teenuste tellimise või ehitustööde tellimise vallavanem käskkirjaga, kui hanke maksumus jääb vahemikku 1001 kuni 5000 eurot.
(4) Juhul, kui hankelepingu maksumus käibemaksuta ületab 5000 eurot, kinnitab asjade ostmise, teenuste tellimise või ehitustööde tellimise vallavalitsus. Hinnapakkumiste võtmise korraldab valdkonna eest vastutav isik, lähtudes riigihanke korraldamise üldpõhimõtetest.
(5) Lõikes 4 sätestatud piirmäära ületamisel on vallavalitsusel õigus hange viia läbi lihthanke korras e-hankena riigihangete registris. Hankedokumendid valmistab sellisel juhul ette valdkonna eest vastutav isik.
(6) Hankeleping sõlmitakse kirjalikult, kui selle maksumus käibemaksuta on vähemalt 5000 eurot.
§ 5. Alla lihthanke piirmäära jäävate hangete kord hallatavates asutustes
(1) Juhul, kui hankelepingu aastane maksumus käibemaksuta jääb vahemikku 300 kuni 5000 eurot, lähtutakse hankimisel riigihanke korraldamise üldpõhimõtetest ning võetakse ühtse tehnilise kirjelduse alusel võimalusel vähemalt kolm võrreldavat pakkumist.
(2) Lõikes 1 sätestatud juhul otsustab asjade ostmise, teenuste tellimise või ehitustööde tellimise asutuse juht käskkirjaga, kui hanke maksumus jääb vahemikku 1001 kuni 5000 eurot.
(3) Juhul, kui hankelepingu maksumus käibemaksuta ületab 5000 eurot, kinnitab asjade ostmise, teenuste tellimise või ehitustööde tellimise vallavalitsus. Hinnapakkumiste võtmise korraldab valdkonna eest vastutav isik, lähtudes riigihanke korraldamise üldpõhimõtetest.
(4) Lõikes 2 sätestatud piirmäära ületamisel on vallavalitsusel õigus hange viia läbi lihthanke korras läbi e-riigihangete registri. Hankedokumendid valmistab sellisel juhul ette hanke eest vastutav isik.
(5) Hankeleping sõlmitakse kirjalikult, kui selle maksumus käibemaksuta on vähemalt 5000 eurot.
(4) Pakkumisi ei tohi võtta seotud isikutelt. Kui selline olukord siiski tekib, korraldab pakkumuste võtmise ning parima pakkuja kinnitamise kõrgemalseisev organ.
(1) Hankekord ja hankeplaan on avalikud.
(2) Avalikkuse nõue on täidetud, kui dokument või selle osa on avalikustatud allasutuse või vallavalitsuse veebilehel.
(3) Hankija avaldab hankekorra või muu organisatsioonisisese töökorraldust käsitleva dokumendi või selle osa veebilehel viivitamata pärast hankekorra kehtestamist või muutmist ja avaldab registris viite sellele veebilehele.
(4) Hankija avaldab iga-aastase hankeplaani oma veebilehel viivitamata pärast selle kinnitamist või muutmist.
(5) Kihnu valla veebilehel kajastatakse vähemalt hanked maksumusega alates lihthanke piirmäärast, näidates ära:
1) hanke viitenumbri riigihangete registris;
2) hanke eest vastutava isiku ametinimetuse, nime ja kontaktandmed;
3) hankelepingu täitmise eest vastutava isiku ametinimetuse, nime ja kontaktandmed;
4) eduka pakkumuse teinud pakkuja nime ja registrikoodi;
5) eduka pakkumuse maksumuse käibemaksuta.